 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

#

**DECIZIA ETAPEI DE ÎNCADRARE - proiect**

**4 OCTOMBRIE 2018**

Ca urmare a solicitării de emitere a acordului de mediu adresată de MUNICIPIUL BISTRIȚA din municipiul Bistrița, str. Piața Centrală, nr. 6, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 9971/21.09.2018,ultima completare cu nr. 10236/ 01.10.2018, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin H.G. nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 3.10.2018, **că proiectul „Amenajare parc în cadrul Complexului sportiv polivalent din municipiul Bistrița-localitate componentă Unirea”**, propus a fi amplasat în **localitatea componentă Unirea, str. Aerodromului, intravilan, municipiul Bistrița**, județul Bistriţa-Năsăud, **nu se supune evaluării impactului asupra mediului şi nu se supune evaluării adecvate**.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**⇨** *proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. b) proiecte de dezvoltare urbană, inclusiv construcţia centrelor comerciale şi a parcărilor auto și la pct. 12, lit. e), parcuri tematice;*

**1. Caracteristicileproiectului**

***a)* Mărimea proiectului*:***

*Amplasamentul, în suprafață de 75.000 m2 este situat în intravilanul municipiului Bistrița, localitatea componentă Unirea;*

|  |  |  |  |
| --- | --- | --- | --- |
| ***Bilanț teritorial*** |  |  | ***Procente ocupate*** |
| *Suprafața totală* | *m²* | *75000.00* | *100%* |
| *Alei* | *m²* | *3667.56* | *5%* |
| *Piste velo* | *m²* | *1729.00* | *2%* |
| *Suprafață zonă compostare, toalete publice, zona foișor* | *m²* | *453.00* | *1%* |
| *Spațiu verde* | *m²* | *68520.23* | *91%* |
| *Suprafață amfiteatru și scenă* | *m²* | *630.00* | *1%* |

*- parcul va include 10 zone:*

*1. zona de pajiști cu specii floricole perene;*

*2. zona de joacă;*

*3. zona de sport;*

*4. zona cu vegetație arboricolă și arbustivă cu 7 subzone tematice dedicate celor 8 orașe înfrățite cu municipiul Bistrița (Besancon – Franța; Columbus – SUA, Aquila – Italia, Zielona Gora – Polonia, Rehovot – Israel, Wels – Austria, Herzogenrath și Wiehl –Germania);*

*5. zona de relaxare;*

*6. zona amfiteatrului;*

*7. piste velo;*

*8. zona punctelor de observare, socializare*

*9. zona tehnică;*

*10. zona accesului principal;*

*- parcul va cuprinde următoarele:*

*- zona pentru colectarea deșeurilor vegetale, zona tehnică, bazine colectare ape subterane;*

*- zona toaletelor publice;*

*- zona de acces principală;*

*- pajiști cu flori;*

*- loc de joacă;*

*- foișor;*

*- zonă de sport și fitness;*

*- legătură cu zonele de interes din vecinătate;*

*- scena;*

*- amfiteatru;*

*- legătură cu zona în care se va implementa Muzeul satului;*

*- piste pentru biciclete;*

*- zone de observare, terase suspendate;*

*- vegetație specifică zonei de deal;*

*- pajiște cu flori perene;*

*- zonă cu vegetație specifică etajului alpin;*

*- mobilier;*

*- suport parcare biciclete;*

*- acces principal, poartă, zonă portar;*

*- primele măsuri se referă la igienizarea zonei, la îndepărtarea ramurilor şi trunchiurilor uscate şi a exemplarelor bolnave sau care pot pune în pericol siguranța vizitatorilor;*

*- se propun lucrări de întreţinere cum ar fi: eliminarea arborilor şi arbuştilor care sunt uscați parţial sau total înclinați, atacați de agenţi patogeni sau în imposibilitatea de a-şi dezvolta coroana datorită distanței mici între trunchiuri; tăieri de corecție şi regenerare a vegetaţiei rămase pentru a curăța şi redimensiona direcţia de creştere; îndreptarea şi susținerea exemplarelor înclinate;*

*- pentru zonele înierbate se propune utilizarea unui amestec de semințe pentru pajiști în scopul protejării ecosistemelor și biodiversității;*

*- pentru circulații în pajiște se propune trasarea unor alei pietonale obținute prin cosirea unor suprafețe cu lățimea de 2,5-3 m (pentru persoanele cu dizabilități);*

*- aleile pietonale sunt prevăzute fără trepte, astfel încât accesul persoanelor cu dizabilități este neîngrădit în toate zonele parcului;*

*- accesul în punctele de observare se face de la nivelul solului, aceste puncte de observare înălțate, din lemn, fiind prevăzute ca o prelungire a aleilor pietonale;*

*- accesul în foișoare se face de la nivelul solului, accesul fiind facil pentru persoanele cu dizabilități;*

*- o mare parte din panourile informative au o înălțime care permite categoriilor defavorizate de utilizatori să le acceseze și să citească informația;*

*- amfiteatrul în aer liber propus este inspirat și el de relieful județului Bistrița-Năsăud urmărește topografia naturală a terenului fără a se interveni major cu lucrări de sistematizare; accesul în amfiteatru este facil, nefiind prevăzute scări sau diferențe de nivel excesive; spațiul dintre gradene permite accesul persoanelor cu scaune cu rotile, staționarea confortabilă pe toate nivelele amfiteatrului și inclusiv pe scena acestuia;*

*- accesul la locul de joacă și sport nu este condiționat pentru categoria de utilizatori cu dizabilități, fiind prevăzute aparate de sport (cel puțin unul) pentru persoane cu dizabilități;*

*- se propun specii de arbori foioși și rășinoși, arbuști care să ofere un colorit variat pe tot parcursul anului, să necesite întreținere minimă și să fie adaptați condițiilor climatice; alegerea speciilor a fost făcută pentru a oferi o paletă coloristică variată și atractivă pe toată perioada anului;*

***b) Cumularea cu alte proiecte:*** *în zonă există proiecte de același tip, dar efectul cumulat este nesemnificativ;*

***c) Utilizarea resurselor naturale:***

*- utilități la realizarea proiectului:*

*- captarea apei pluviale în bazine subterane care permit revegetarea suprafeței terestre, cantitatea de apă stocată fiind utilizată ulterior pentru necesitățile parcului - irigare cu furtun; se propune instalarea unor bazine/rezervoare de colectare a apei pluviale subterane pentru a nu se interveni masiv în peisajul existent; bazinele vor fi instalate în zona tehnică (depozitare deșeuri vegetale, zonă pentru amplasarea pompelor și filtrelor);*

*- captarea apei potabile din izvoare subterane existente;*

*- deşeurile menajere vor fi transportate şi depozitate prin relaţie contractuală cu operatorul de salubritate;*

***d)* Producţia de deşeuri:**

*În perioada de implementare a proiectului vor rezulta deşeuri de materiale de construcţie şi deșeuri menajere de la personalul angajat, astel:*

 *• deşeuri nepericuloase:*

***-*** *17 05 04 – pământ de excavaţie (altele decât cele specificate la 17 05 03);*

***-*** *17 09 04 – deşeuri de materiale din construcţie;*

***-*** *17 02 01 – deșeuri de lemn;*

***-*** *20 01 08 – deşeuri menajere şi asimilabil menajere, rezultate din activităţile personalului angajat;*

***-*** *deșeuri de ambalaje (15 01 01 hârtie și carton, 15 01 02 materiale plastice, 15 01 03 lemn, 15 01 07 sticlă);*

***-*** *20 01 01 – hârtie și carton,*

*care se vor colecta selectiv şi se vor gestiona conform prevederilor legale în vigoare;*

*• deșeuri periculoase: în etapa de construcţie nu vor rezulta deşeuri periculoase, altele decât carburanţii sau lubrifianţii conţinuţi în rezervoarele utilajelor implicate în etapele de construcţie.*

*Toate categoriile de deșeuri generate vor fi colectate selectiv, depozitate temporar în locațiile organizărilor de șantier și valorificate/eliminate prin relații contractuale cu societăți specializate.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, republicată în M. Of. partea I nr. 220/28.03.2014, modificată şi completată prin O.U.G. nr. 68/2016.*

*Eventualele deşeuri de la scurgeri accidentale de produse petroliere în zona amplasamentului, pentru colectarea cărora sunt prevăzute materiale pentru neutralizarea lor şi recipienţi etanşi pentru colectarea materialelor absorbante impregnate (orice fel de scurgeri accidentale) vor fi izolate şi tratate cu produşi de descompunere/neutralizare a hidrocarburilor ÷ de tipul Petrolsynth; în zona fronturilor de lucru va exista o prelată pentru tratarea solului impregnat şi un recipient etanş pentru recuperarea resturilor scurse de hidrocarburi sau a solurilor afectate).*

***e)* Emisiile poluante, inclusiv zgomotul şi alte surse de disconfort:**

 **✓** *Surse de poluanţi pentru aer sunt:*

***-*** *utilajele care se vor folosi în executarea lucrărilor (autocamioane, autobasculante);*

***-*** *anumite lucrări specifice ce se vor executa şi care implică inerente emisii de praf (manipularea materialelor de construcţii, etc.) și nu necesită prevederea de instalații de reținere și dispersie a poluanților în atmosferă;*

 **✓** *Apele meteorice rezultate de pe amplasamentul studiat se vor colecta prin șanțurile laterale prevăzute, după care vor fi dirijate în receptorul natural. Având în vedere faptul că apele rezultate de pe suprafața obiectivului nu sunt ape reziduale, nu sunt necesare stații sau instalații de epurare a acestor ape.*

 **✓** *Activităţile din şantier implică manipularea unor cantităţi reduse de substanţe poluante pentru sol şi subsol: carburanţi / combustibili și lubrefianţi.*

  **✓** *Sursele de zgomot și vibrații în timpul execuției lucrărilor sunt reprezentate de echipamentele necesare lucrărilor de construcții, transportul și manipularea materialelor necesare executării lucrărilor, transportul personalului. Întrucât acestea trebuie să fie omologate, se consideră că zgomotele și vibrațiile generate se găsesc în limite acceptabile, impactul situându-se în limite admise.*

 **✓** *În structura lucrărilor nu se introduce elemente care produc radiații, materialele utilizate la lucrări vor fi conform standardelor sau vor avea agremente tehnice valabile.*

***f)* Riscul de accident,** ţinându-se seama în special de substanţele şi tehnologiile utilizate:

*La implementarea proiectului nu se utilizează substanţe periculoase sau tehnologii care să inducă risc de accidente.*

*Nu se vor realiza depozite de combustibil pe amplasament. Alimentarea cu carburanţi a mijloacelor auto se va face la staţii de distribuţie autorizate, iar lucrările de întreţinere şi reparaţii se vor face în ateliere specializate.* *Motorina necesară pentru utilajele tehnologice se va aproviziona pe măsura consumului, în funcţie de necesarul zilnic, cu autoutilitară prevăzută cu rezervor de stocare (capacitate: 1000 l) şi cu pompă de distribuţie, standardizate.*

**2. Localizarea proiectului**

**2.1.** utilizarea existentă a terenului: *conform certificatului de urbanism nr. 1966/6.09.2018 emis de Primăria municipiului Bistrița, terenul destinat proiectului propus are folosința actuală de teren degradat;*

*La realizarea lucrărilor se va respecta proiectul tehnic și caietele de sarcini pentru îndeplinirea cerințelor legate de utilizarea terenului, necesare la execuția proiectului.*

2.2. relativa abundenţă a resurselor naturale din zonă, calitatea şi capacitatea de regenerativă a acestora: *nu este cazul;*

2.3. capacitatea de absorbţie a mediului, cu atenție deosebită pentru:

 a) zonele umede: *nu este cazul;*

 b) zonele costiere: *nu este cazul;*

 c) zonele montane și cele împădurite: *nu este cazul;*

 d) parcurile și rezervațiile naturale: *nu este cazul;*

 e) ariile clasificate sau zonele protejate prin legislația în vigoare (zone de protecție a faunei piscicole, bazine piscicole naturale, bazine piscicole amenajate, etc.): *nu este cazul;*

 f) zonele de protecție specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin legean rn. 49/201, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *amplasamentul propus nu se află în perimetrul sau în apropierea unei arii naturale protejate de interes national/comunitar;*

 g) ariile în care standardele de calitate ale mediului stabilite de legislaţie, au fost deja depăşite: *nu este cazul;*

 h) ariile dens populate: *nu este cazul;*

 i) peisajele cu semnificație istorică, culturală și arheologică: *nu este cazul.*

**3. Caracteristicile impactului potenţial:**

 a) extinderea impactului: aria geografică şi numărul persoanelor afectate: *nu este cazul*;

 b) natura transfrontieră a impactului: *nu este cazul;*

 c) mărimea şi complexitatea impactului: *impact redus, punctual și reversibil numai pe durata de realizare a lucrărilor;*

 d) probabilitatea impactului: *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

 e) durata, frecvenţa şi reversibilitatea impactului*: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta. În urma analizei cumulate a impactului se constată că lucrările propuse nu generează un impact major asupra factorilor de mediu.*

Proiectul a parcurs etapa de evaluare iniţială și etapa de încadrare, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.

Anunţurile publice privind solicitarea actului de reglementare și privind decizia etapei de încadrare au fost mediatizate prin afişare la sediul *Primăriei municipiului Bistrița,* prin publicare în presa locală şi afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/contestaţii/comentarii din partea publicului interesat pe parcursul procedurii de emitere a actului de reglementare.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

 a) *proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, completată cu modificări prin Legea 49/2011, cu modificările și completările ulterioare ÷ amplasament în afara ariilor naturale protejate.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Se vor respecta documentația tehnică, normativele și prescripțiile tehnice specifice – date, parametri – justificare a prezentei decizii.*

*3. Se vor respecta prevederile legislației în vigoare, condițiile impuse prin acordurile, deciziile, avizele și punctele de vedere emise de autoritățile implicate în derularea procedurii.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*5. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*6. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*7. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

*8. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*9. Se interzice accesul de pe amplasament pe drumurile publice cu utilaje şi mijloace de transport necurăţate.*

*10. Organizarea de șantier se va amenaja în zona de nord a amplasamentului propus pentru amenajare și va cuprinde: platformă balastată pentru depozitare temporară a materialelor, birou șef șantier, birou consultant, sală de ședințe (toate fiind containere metalice tip specifice pentru organizările de șantier), WC-uri ecologice, container pentru casă poartă, platformă prefabricate, vestiare pentru personal și o macara pentru manipulare materiale. Se vor amenaja corespunzător utilităţile (apă, electricitate, dotarea cu grup sanitar ecologic, colectarea apei uzate menajere, după caz) şi depozitarea materialelor periculoase şi inflamabile-după caz, conform legislaţiei în vigoare.*

*11. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în cadrul suprafeţei prevăzută pentru organizarea de şantier. Se va întocmi evidenţa tuturor categoriilor de deşeuri conform prevederilor H.G. nr. 856/2002 şi a Legii nr. 249/28.10.2015 privind modalitatea de gestionare a ambalajelor și a deșeurilor de ambalaje, iar eliminarea de pe amplasament se va face ţinându-se conform H.G. nr. 856/2002 şi O.U.G. nr. 16/2001 (cu modificările și completările ulterioare).*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, republicată în M. Of. partea I nr. 220/28.03.2014, modificată şi completată prin O.U.G. nr. 68/2016.*

*12. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

 *- evitarea scurgerilor accidentale de produse petroliere de la mijloacele de transport utilizate;*

 *- evitarea depozitării necontrolate a materialelor folosite şi a deşeurilor rezultate;*

 *- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*13.**Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

*14. La terminarea lucrărilor se va dezafecta zona organizării de şantier, se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*15. Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*16. Se interzice accesul de pe amplasament pe drumurile publice cu utilaje, maşini de transport necurăţate. Titularul activităţii are obligaţia asigurării cu instalaţiile corespunzătoare acestui scop - instalaţii de spălare şi sistem colector de ape uzate.*

*17.* *Se interzice spălarea autovehiculelor în albia cursurilor de apă.*

*18. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*19. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

 ÎNTOCMIT,

 chim. Mariana Gal